
Minister EveLyN Wever-CROES 


PROME MINISTER DI ARUBA 


\ 
PROME MINISTER А REUNI CU 
RAAD VAN ADVIES 


Ta trahando riba cambionan necesario pa duna mas posibilidad y 
independencia na e instituto aki pa garantisa democracia firme 




















Prome Minister Evelyn Wever-Croes diaranson mainta a reuni 
си Conseho Consultativo, Raad van Advies. Raad van Advies 
ta e organo consultativo cu ta duna Gobierno conseho riba tur 
ley cu Gobierno kier cambia y e ta un di e colegionan halto di 
estado, cu ta importante pa fortifica nos democracia. Gobierno 
ta trahando pa fortifica e instituto aki y duna e instituto mas 
independencia pa nan por haci e tarea di control y conseho pa 
garantisa checks and balances den nos pais. 


Prome Minister a indica cu esaki ta tambe e motibo pa cua 
el a institui e comision ‘Commissie Versterking Democratisch 
Bestel’ cu ta haciendo е cambionan necesario pa asina tur 
e colegionan halto di estado por tin mas posibilidad y mas 
independencia pa haci e control di manehonan di Gobierno. 
Esaki, Prome Minister ta enfatisa, ta e unico garantia pa un 
democracia firme den nos pais. 

Premier Evelyn Wever-Croes: 
Durante un biahe cortico na Colombia: 


PROME MINISTER TAWATA TIN DIFERENTE 
REUNION IMPORTANTE 


Siman pasa, Prome Minister Evelyn Wever-Croes tawata na 
Colombia pa algun dia pa motibonan priva. Como un mandatario 
responsabel, trabounan ta sigui unda y den cua situacion сие 
por wordo haya den dje. Durante su biahe recien pa Colombia, 
priva y riba propio gasto, Prome Minister a probecha pa pone 
riba su agenda algun reunion importante. 


Prome Minister Wever-Croes a reuni cu Embahador di Reino 
na Bogota sr. Jeroen Roodenburg y cu Presidente di Holland 
House na Colombia, sr. Jan Willem van Bokhoven. A elabora 
riba varios tema di interes comun, especialmente riba comercio. 
Con pa probecha mas di relacionnan comercial entre Aruba 
y Colombia. Aruba ya caba ta un partner hopi importante pa 
Colombia pa loke ta trata exportacion di Colombia. Pa Aruba 
Colombia tambe ta un partner hopi importante pero ainda 
tin hopi mas potencial pa desaroya hunto. Prome Minister a 
presenta e Vision Economico 2019-2021 di Gobierno di Aruba. 
Colombia por hunga un papel importante den esaki y hunto 
lo explora tur posibilidad pa desaroya lasonan entre Aruba y 
Colombia. 


Prome Minister a reuni tambe cu CEO di Avianca Airlines 
sr. Anko van der Werff. Avianca ta un partner importante pa 
desaroyo turistico di Aruba y den transporte di pashentnan 
buscando nan salud na Colombia. Sr. Van der Werff a informa 
cu nan lo amplia e cantidad di vuelo entre Colombia y Aruba pa 
dos biaha pa dia y lo yuda desaroya un hub logistico na Aruba. 


Tambe Prome Minister a reuni cu Presidente di Colombia, Ivan 
Duque. Desde nan encuentro na Panama na juli aña pasa, 
Presidente Duque a haci un invitacion na Prome Minister 
Evelyn Wever-Croes. E audiencia aki cu Presidente Duque a 
wordo concretisa ora cu Prome Minister a informa embahada 
cu e lo ta bay ta na Colombia. Prome Minister a indica cu 
Presidente Duque semper a mustra hopi interes den Aruba y 
tambe ta considera Aruba como un partner importante siendo 
Aruba e number 7 riba e lista di exportacionnan di Colombia. 
Hulanda ta number 4. Esaki ta mustra e importancia cu Aruba 
ta pa Colombia. 


Premier y Presidente Duque a delibera riba varios tema di 
interes mutuo, especialmente e mandatarionan a enfatisa cu 
e dos paisnan mester estrecha lasonan mas y traha riba mas 
intercambio comercial, entre otro riba tereno di salud, turismo 
y cultural pa asina crea mas oportunidad y alivio pa ambos 
comunidad. 


Riba e tema di turismo, Presidente Duque a pidi pa Aruba 
desaroya un programa pa yuda nan studiantenan riba e tereno 
di Horeca ра nan bin aki y pasa nan 'stageperiodo'. Prome 
Minister a papia riba nan scol di ofishi, CENA, na unda nan ta 
prepara nan hendenan pa trabounan. 


Riba tereno di crimen organisa, a enfatisa cu Aruba y Colombia 
mester traha hunto pa trece mas siguridad pa ambos pais. 











Premier Wever-Croes a expresa su preocupacion pa cu 
e situacion na Venezuela y e retonan pa nos paisnan. El a 
expresa cu Aruba lo kier traha mas hunto pa combati crimen 
organisa. 


Riba tereno di cuido di salud tambe e mandatarionan a 
intercambia di ideanan con pa crea mas posibilidad. Gobierno 
di Aruba su meta ta pa mehora cuido di salud pa ciudadanonan 
di Aruba y mes momento baha gasto medico. Colombia ta hopi 
importante den e spectrum di cuido medico y Colombia ta keda 
un partner hopi importante pa Aruba den e tereno medico. Pa 
loke ta trata acreditacion pa studiantenan cu ta studia medicina 
den region, e Minister di Salubridad ta hopi leu cu esaki y e 
siguiente paso ta pa atrae establecimento di clinicanan priva 
na Aruba despues cu tin tur legislacion na su luga pa garantisa 
calidad. 


Presidente Duque a bin cu un iniciativa di ‘Comite Bi-Nacional’ 
den cual Colombia y Aruba lo scoge algun tema comun y yega 
na areglo riba nan. 


Prome Minister a duna di conoce cu tawata reunionnan 
importante cu hopi intercambio di informacion y idea cu 
Gobierno lo traha riba nan y asina lasonan entre Colombia y 
Aruba bira mas firme. 

MINISTER XIOMARA MADURO 


MINISTER di Finansa, Asuntonan Economico y Cultura 


MINISTER MADURO A RICIBI BISHITA 
DI E EHECUTIVONAN DI WORLD TRADE 
ORGANISATION 


Recientemente Minister Maduro a ricibi bishita di sr. Philippe 
Pelletier y sra. Nadezhda Sporysheva, representantenan 
di World Trade Organization Secretariat (WTO ) y sr. 
Pavlo Boroday di European Bank for Reconstruction and 
Development (EBRD) hunto cu ehecutivonan di Departamento 
di Economia (DEACI) 











E ehecutivonan di WTO y EBRD a presenta un tayer tocante 
con mester cumpli cu e “Government Procurement Agreement 
(GPA) y con pa delinea e maneho di destaho publico. E tayer 
aki a wordo organisa pa DEACI. 


Durante e bishita na e mandatario, e expertonan di GPA a 
enfatisa riba e beneficionan di e GPA di WTO cu ta brinda 
un sistema mas transparente y competitivo cu ta motiva 
negoshinan local chikito y mediano pa participa cu contratonan 
y tambe esnan den exterior. Alabes a brinda e dignatario un 
splicacion con e sistema ta traha y e importancia di e coleccion 
di data. E ehecutivonan di WTO lo asisti Gobierno pa prepara 
un sistema pa colecta e data pa asina por traha rapportnan 
estadistico pa Gobierno por cumpli cu e regla di WTO. Pa e 
motibo aki e expertonan lo reuni cu varios departamento di 
Gobierno. 

























Minister Maduro a gradici e ehecutivonan di WTO y EBRD pa 
nan cooperacion pa por a bini Aruba pa ofrece e tayer importante 
aki pa Aruba tambe por cumpli cu e reglanan internacional di 
destaho publico. Tambe e mandatario a gradici e ehecutivonan 
di DEACI pa nan cooperacion. 

DEPARTAMENTO DI IMPUESTO TA HABRI 
DIASABRA 15 D FEBRUARI 


Diasabra awor, 15 di februari, nos cahanan aki na Camacuri lo 
ta habri di 9:00am — 2:00pm. 











Riba e dia aki e clientenan por paga number di auto, LB, BBO, е . “ 
GB of cualkier otro tipo di impuesto. Pago di permiso di DIMAS Mi vehiculonan di motor 


no lo wordo acepta. 
Alabes cliente por: 


Registra auto AAN 
Entrega plachi di number di auto cu no ta den uzo. | < 2019 А 90000 


Е fecha final pa pago di number di auto ta 28 di februari proximo 
y ainda tin hopi number sin pago riba nan. Nos ta premira caba 
cu lo bay bira super druk e dianan nos dilanti. 


Periodo Suma Paga 


Jan-Jun'20 AfL 162.00 SI 
Please conseha boso famia y amistadnan pa haci pago online 


na tempo of haci uzo di e oportunidad unico aki di nos servicio Jul-Dec '20 Afl. 158.00 NO 
riba diasabra. 


Pa esnan cu ta paga online: pago via Aruba Bank y Banco di E (0) Esumata exclui boet. 
Caribe ta drenta den nos sistema mesun anochi. Otro banco 


ta dura 5 dia di trabou pa nos verwerk e pagonan den nos 
sistema. 


Con a mi por paga? 





Рае clientenan cu ta desea di wak si e pago ta procesa, esaki 
por via nos app. % 











MINISTER GLENBERT Е. CROES 


MINISTER di Asunto боса! y Labor 


ENTREGA DI REGISTRO DI PERSONAL 


2019 - 





Y, 











да Сені 


Е Ordenansa Laboral 2013 (Arbeidsverordening 2013) (АВ 
2013 по. 14) ta vigente desde 1 di april 2013. А base di 
articulo 30, di prome inciso, di е Ordenansa Laboral 2013 un 
dunado di trabou ta obliga pa entrega e Registro di Personal 
(Personeelsregister) na Director di Departamento di Labor & 
Investigacion (DAO). Den e Decreto Nacional Registronan 
di Ordenansa Laboral 2013 ta regla e modelo di e Registro 
di Personal. E Registro di Personal ta consisti di tres parti, 
Modelo 1A, e personal actual manera registra na december 
2019; Modelo 1B, e necesidad pa personal pa 2020 y Modelo 
1C, e necesidad di personal pa cada proyecto specifico den 
2020. 





Departamento di Labor y Investigacion ta informa pa medio di 
e comunicado di prensa aki cu e periodo di entréga di Registro 
di Personal 2019-2020 pa tur empresa na Aruba lo ta di 15 
februari 2020 te cu 30 april 2020. 


Cambio den forma di e Registro di Personal 2019-2020 


E aña aki e unico forma cu por entrega e Registro di Personal 
ta den e forma digital. Desde 7 februari 2020 por download 
e formulario digital, Registro di Personal 2019-2020, cu ta 
consisti di 3 pagina for di website www.daoaruba.com of www. 
gobierno.aw of por haci un peticion via e-mail na aanvraagpr@ 
gmail.com y DAO lo mail bo e formulario digital. 


Unda y con por entrega e formulario di Registro di Personal 
2019-2020 


DAO ta haci un peticion pa hinca e datonan den e formulario 
digital, segun e modelo stipula pa ley, y manda nos esaki na 
e-mailadres arbeidsmarktaruba@gmail.com. 

Den caso cu bo compania tin un of mas sucursal/ filiaal , DAO 
ta haci un peticion pa yena e Registro di Personal no solamente 
pa e oficina principal (hoofdvestiging) (p.e. kvk-nummer 
5555.0) pero tambe pa cada sucursal! filiaal (p.e. kvk-nummer 
5555.1, 5555.2 etc.). Ta pidi tambe pa indica cua trahadonan 
ta rouleer door di pone un strea (*) den kolom patras di e kolom 
“No.” ariba e formulario digital. 

DAO ta informa cu ta obligatorio pa yena tur 3 modelo. Den 
caso cu no tin necesidad pa personal of necesidad pa personal 
pa cada proyecto specifico pa 2020, ta yena nihil ariba modelo 
1B y modelo 1C. 


DAO lo manda'bo via e-mail un comprobante cu a ricibi bo 
formulario di Registro di Personal 2019-2020. Tene cuenta 
cu e comprobante di entréga no ta implica aprobacion di e 
Registro di Personal 2019- 2020. DAO lo duna durante aña 
2020 aprobacion of desaprobacion di e Registro di Personal 
2019-2020. 


Tene na cuenta cu entréga di e Registro di Personal 2019- 
2020 ta obligatorio den e periodo di 
15 februari 2020 te cu 30 april 2020. 


Companianan cu no ta cumpli cu entréga di e Registro di 
Personal den e periodo menciona como tambe esnan cu no a 
entrega esaki e aña anterior ta den incumplimento cu articulo 
30 di e Ordenansa Laboral 2013. DAO lo bay over pa tuma 
accion contra esakinan después di e fecha di 30 april 2020. E 
compania lo ricibi un sancion administrativo di Afl. 5.000,- pa 
no cumpli cu e obligacion di entréga di e Registro di Personal. 
Tene bon na cuenta cu den caso cu un Registro di Personal no 
ta corectamente yena у DAO a comunica esaki na e compania 
pero e companía no a adapta e Registro di Personal, dene caso 
акі tambe ta considera cu e compania ta den incumplimento. 
Pa companianan cu ta haci иго di un intermediario (p.e. 
accountings- of adviesbureau) DAO kier recorda cu 
cumplimento di nos leynan laboral ta un obligacion di e dunado 
di trabou y no di e intermediario. 


Si tin mas pregunta tocante e Registro di Personal por tuma 
contacto cu Sra. Louisetty Croes na 523-7722 of via email 
louisetty.croes@aruba.gov.aw of cu un funcionario di Bureau 
Arbeidsmarktonderzoek na 523-7720. 

FORMACION SOCIAL 


GOBIERNO DI 


FORMACION SOCIAL TA UN 
PROYECTO PA HOBENNAN 


ENTRE E EDAD DI 18 TE CU 24 AÑA. 
GRUPO NOBO LO START 


12 FEBRUARI 2020 \ 7:00 PM - 8:30 PM / MFA STA.CRUZ 
19 FEBRUARI 2020 / 7:00 PM - 8:30 PM \ MFA NOORD 

Е КЕТО РА YEGA NA 


UN INSTITUTO 


PENITENCIARIO NOBO PA ARUBA TIN 
ATENCION DI MINISTER DI HUSTICIA 





GOBIERNO DI ARUBA 











Manera ta conoci pa pueblo di Aruba, Minister di Husticia mr. 
Andin Bikker a haci su maximo esfuerso for di tempo cu el 
a bira Minister pa yega na un Instituto Penitenciario nobo. E 
Instituto cu tin actualmente tin mas cu 30 afia di existencia y 
tin hopi problema y retonan di infrastructura. E instituto ta basa 
riba filosofia hopi anticua pasobra 30 aña pasa tabatin otro tipo 
di filosofia pa loke ta trata detencion y reestablece persona pa 
prepara nan pa bay bek den comunidad. 


Minister Bikker ta di opinion cu e filosofia nan ey a cambia 
pasobra ampliamente por mira cu na Hulanda hasta a cera 
Institutonan Penitenciario y na Noruega esaki tambe ta e caso. 
Hopi pais avansa ta bay concentra mas riba e dimension con 
ta prepara un persona cu a comete un falta pa e integra bek 
den comunidad y no bay bek den mesun direccion pa asina 


haya recidivismo. Den e indice di criminalidad ta ripara cu hopi 
biaha personanan cu sali den libertad, den apenas un par di 
siman of luna ta bolbe cay den mal caminda y ta bolbe haya 
nan cera na KIA. 


Minister Bikker ta señala cu, siñando di lesnan di otro pais 
cu constantemente ta concentra con ta integra y prepara 
personanan pa drenta bek den comunidad, ta tumando tur 
esey den consideracion pa un Instituto Penitenciario nobo. 
E Instituto Penitenciario nobo a conoce contratiempo un rato 
pasobra ora cu a presenta e proyecto aki, Minister Bikker a 
haya su mes atendi pa CAFT. Manera ta conoci CAFT ta e 
instituto financiero cu ta supervisa desde 2015 pais Aruba. 
CAFT tabatin cierto observacion riba un prizon nobo y mester 
a splica nan kico ta e intencion pa loke ta trata con ta bay 
financia e instituto. Mester a manda CAFT un carta y a haya 
contesta cu nan ta compronde e concepto pero kier keda 
informa. Lo bay tin un reunion cu CAFT e siman aki y den e 
proceso ey Minister Bikker tin tur confiansa cu Dios mediante, 
lo por convence CAFT cu mester di un Instituto Penitenciario 
nobo y con ta financia e proyecto aki. 


E solucion ta, cu a bin cu un ‘Request for Expression of Interest’ 
unda a splica con por financia e proyecto y a bay den mercado 
pa wak kico ta e interes pa loke ta trata e concepto y unda a 
haya reaccion di 17 compania. E companianan a compronde e 
concepto unda a bay den un seccion di ‘questions and answers’ 
y awor aki ta avansando riba esaki. Si di parti Hulanda nan 
tin otro concepto y idea Minister Bikker a bisa cu e ta habri 
pa esey. Na final di dia e responsabilidad comun ta cu kier 
yega na un Instituto Penitenciario nobo. Minister Bikker ta un 
persona di solucion pasobra manera el a drenta gobierno a 
constata cu Instituto Penitenciario tin mas cu 30 aña bieu y e 
filosofia cu el a wordo traha no ta cuadra mas den un mundo 
cu ta cambiando. 


E siman aki den reunion cu CAFT Minister Bikker ta spera cu 
por yega na un entendimento pa caba di compronde kico ta 
e concepto cu ta bogando pe pa tin un Instituto Penitenciario 
nobo mas pronto cu ta posibel y cu ta cumpli cu exigencianan 
di awendia aña 2020 y e proximo añanan cu ta bin. 

Minister di Husticia, mr. Andin Bikker, a continua cu e ciclo 
di reunionnan cu diferente stakeholder den nos comunidad 
ра си е tema di siguridad. Asina a reuni durante siman cu 
representantenan di joyerianan. Durante e reunion Minister 
Bikker a propone pa pone e Mobile Command Center di KPA 
na diferente luga rond di Aruba, incluyendo е area di сгизего. 
A base di esey diaberna ultimo KPA a pone dicho Command 
Center na e area di crusero, cual a wordo hopi aprecia. 


Minister Bikker a inicia un ‘Request for Expression of Interest’ 
pa un proyecto piloto pa autonan di Polis por wordo ekipa cu 
computer. Esaki a keda anuncia durante un bishita di cortesia 
di Parlamentarionan sr. Rocco Tjon, sr. Alan Howell y sr. 
Hendrik Tevreden. Durante tratamento di Presupuesto 2018, 
Parlamento a presenta y aproba un mocion den cual a expresa 
e deseo pa bin cu un proyecto piloto pa autonan di Polis por ta 
ekipa cu computer. Diaranson Minister Bikker a laga publica un 
"Request for Expression of Interest’ pa asina inicia е proceso ра 
por cumpli си е mocion. ‘Request for Expression of Interest’ ta 
un proceso transparente caminda basicamente ta pone cierto 
punto di salida pa invita companianan cu tin cierto experticio 
riba un area, cu den e caso aki ta on board computers pa auto 
di Polis, pa participa. 


Durante e bishita di cortesia di e Parlementarionan, 
Parlamentario sr. Rocco Tjon a otorga na Minister Bikker un 
copia di cortesia di un ley di Iniciativa cu ta adresa e tema 
di identidad, pa asina por efectua controlnan mas efectivo. 
Minister Bikker a gradici e Parlamentarionan y a expresa 
su elogio y aprecio pa e hecho cu Parlamento ta eherce e 
derecho di presenta leynan di Iniciativa y asina na un manera 
positivo ta yuda trece solucionnan pa e retonan cu nos pais ta 
enfrentando. 


Edificio na Wayaca pa acomoda Departamento di Recherche y 
Polistakedandocla. MinisterBikkerabaymiraconleuetrabounan 
ta na e edificio di Wayaca unda pronto departamentonan di 
Recherche y Polis lo muda. E mudamento ta tumando luga 
debi na un situacion hereda di e gobierno anterior caminda 
cu e departamento di Recherche tabata traha den un edificio 
cu no tabata adecua. Pa pone Polis y Recherche traha den e 
edificio nobo mester a haci varios cambio fundamental, entre 
otro traha espacio pa haci interogacion, espacio pa detenido 
y varios otro medida di siguridad pa tanto e detenidonan y 
esunnan cu ta traha den e edificio. Minister Bikker ta contento 
cu e trabounan ta progresando y cu pronto tur Recherche por 
bay traha den un edificio nobo cu un ambiente di trabou mas 
adecua. 


Diabierna na Steunpunt Kustwacht Savaneta a tuma luga un 
‘Hostmanship session’ pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (GNC), Departamento di Integracion, 
Maneho y Admision di Stranhero (DIMAS) y Korrektie Instituut 














MOBILE 
COMMAND 


Aruba (KIA). 

Minister di Husticia, mr. Andin Bikker, riba invitacion di e 
departamentonan tabata presente pa e ‘kick off session 
Hostmanship'. E proyecto ta dirigi na inicia cursonan cu ta 
basa riba e filosofia di “Hostmanship', caminda lo bay enfoca 
entre otro riba con pa atende cu reto y obstaculonan den un 
ambiente di positivismo y asina optimalisa servicio y e ambiente 
na trabou (‘work environment’). 


Diasabra un rato prome cu salida di parada di Noord, Minister 
di Husticia mr. Andin Bikker tabata presente na warda di Polis 
na Shaba caminda а haci entrega di 'earplugs' na miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba y a pidi pa respet pa otro y cuida nos muchanan. 

Manpower Services 


FLEXO Manpower Services is een uitzendbureau dat gespecialiseerd is in werving en selectie van functies 
voor onbepaalde tijd alsmede voor functies op uitzendbasis. Het kantoor te Aruba is momenteel voor 
opdrachtgever, het Land Aruba, ten behoeve van het “Bureau Integriteit Aruba (BIA)” op zoek naar 
kandidaten voor de volgende functie: 


HOOFD VAN DIENST 


Context en Omgeving 

Geïnteresseerden kunnen solliciteren voor de functie van “Hoofd van dienst Bureau Integriteit Aruba”. Het 
BIA heeft als doelstelling: het bevorderen en borgen van de integriteit van overheidsorganisaties, bestuurders 
en aldaar werkzame personen. Het Hoofd van dienst is belast met de leiding en het beheer van het bureau en 
legt daarover verantwoording af aan de minister van Algemene Zaken, Integriteit, Overheidszorg, Innovatie en 
Energie. 


Resultaatgebieden o.a. 

Het hoofd BIA realiseert het integrale en doelmatige management van de organisatie o.a. door: 

• te adviseren over de ontwikkeling en implementatie van het te voeren c.q. gevoerde integriteitsbeleid; 

+ te adviseren over in te nemen standpunten met betrekking tot strategische beleidsbeslissingen die de 
organisatie betreffen, dan wel raakvlak hebben met het beleidsterrein van de organisatie; 

• zorg te dragen voor samenwerkingsrelaties met de andere (overheids)diensten, en overige (externe) relaties. 

+ te signaleren en onderzoeken van relevante ontwikkelingen die de organisatie beïnvloeden; 

e te toetsen, evalueren en bijstellen van het feitelijk gevoerde beleid in relatie tot geformuleerde 
doelstellingen, inclusief de effectiviteit van maatregelen, regelgeving en instrumenten; 

+ het vertalen van de strategische kaders van de organisatie іп een meer-jaren/jaarplan en begroting voor de 
organisatie en het periodiek verantwoording afleggen met betrekking tot de gerealiseerde resultaten; 

• te vertegenwoordigen of ondersteunen bij het plegen van overleg, bemiddelen en onderhandelen in lokale 
overlegkaders en/of multidisciplinaire samenwerkingsverbanden; 

e leiding te geven aan de organisatie en diens medewerkers 


Competenties, Opleiding en Ervaring 

Competenties op functieniveau waaronder: 

e brede kennis en inzicht іп het gehele werk- en aandachtsgebied van de organisatie, de samenhang met de 
externe omgeving en de politiek-bestuurlijke of maatschappelijke gevoeligheden daarin; 

“ vaardigheid in het plannen, organiseren en leidinggeven, in het ontwikkelen, uitdragen en verdedigen van 
beleid of van nieuwe ideeën en concepten; 


Van de kandidaat wordt verwacht dat zij voldoet aan o.a. de volgende kerncompetenties, nl. integer, 
klantgericht, vakkundig, professioneel en resultaatgericht. 


Opleidingseisen en Ervaring 

• WO opleiding in (voor de organisatie еп het werkveld) relevante richting bij voorkeur een bestuurlijke of 
juridische opleiding; 

е minstens 5 jaar relevante werkervaring; 

е leidinggevende capaciteiten (nader te toetsen door een assessment). 


Bijzonderheden 

De kandidaat dient te voldoen aan voor ambtenaren geldende benoemingseisen, waaronder: 
е Veiligheidsonderzoek; 

е Geneeskundig onderzoek. 





Sollicitaties / informatie 
Sollicitaties kunnen uiterlijk 14 dagen na plaatsing van de advertentie ingediend worden bij Marlyn Maduro, 


Managing Diretor, email: marlynmaduro@flexomanpowerservices.com. 

CAMBIO DI E ‘KILL CAGE” DEN UN “CENTRO 
DI CONTROL DI CACHO” 


Despues di varios luna di preparacion pa cu e plan 
multidisciplinario cu ta atende cu problematica di cacho riba 
caya, caminda a sinta cu diferente fundacion individualmente y 
tambe varios otro instancia, a cuminsa e trabounan pa cambia 
loke ta conoci como e ‘kill саде’ den un “centro di control di 
cacho'. Ta intencion pa dentro di poco anuncia un fecha pa 
un presentacion grandi caminda lo reuni cu tur instancia y 
fundacion tocante e plan nacional, pa asina informa y traha 
huntu pa implementa mas pasonan di e plan nacional. E 
Presidente di e ‘Actiecomité’ a duna di conoce cu unabes cu 
ta cla cu e necesidadnan basico pa e centro, manera awa y 
cuminda pa e cacho, lo inaugura e luga den su formato nobo. 


SITUACION ACTUAL 

Manera ta conoci, na Aruba tin hopi doño di mascota cu na 
momento cu nan no kier ta doño mas di nan mascota, ta 
deshaci di nan door di laga nan atras na e facilidad cu a haya 
е nomber di ‘kill cage / afmaakhok’, cu ta existi ра mas cu 40 
aña. Mascotanan cu niun fundacion di bestia ta logra rescata 
di eyden, ta wordo poni drumi door di Veterinaire Dienst (un 


departamento di gobierno cu ta resorta bou di Departamento di 
Salubridad Publico). Un di e rasonnan pa esaki ta cu adopcion 
di cacho of pushi for di shelternan na Aruba no ta halto ainda, 
cual tambe e plan nacional kier stimula. 


LEY DI CACHO 

E ley di cacho ta na vigor desde prome di januari 2015, pero 
gobierno anterior no tabata cla cu tur rekisito pa cual a bira 
dificil pa implementa e ley cu su forsa completo pa ta realmente 
efectivo. Awor cu e plan aki, gobierno actual a pone mas 
enfasis riba esaki y a tuma paso pa crea e 'bewaarplaats' aki 
conforme e Ley di Cacho. (https://www.overheid.aw/document. 
php?m=158fileid=173898f=8f9d385fecb3607003e1bc60b6c5 
33ab&attachment=0&C=24487). Como parti di e plan nacional 
a propone cambionan den e ley actual pa converti esaki den 
uno mas holístico. Cu creacion di e Centro di Control di Cacho, 
ubica na e mesun luga aki, lo elimina e imagen di ‘kill саде” 
pasobra tur cacho cu yega e luga aki lo wordo atendi conforme 
ley. 

GOBIERNO Di 


MINISTER ROMERO A REUNI си 
DIRECTORNAN DI Е DEPARTAMENTONAN CU 
TA CAY BOU DI SU ENCARGO 


Diahuebs mainta, Minister di Transporte, Comunicacion y 
Sector Primario, sr. Chris Romero, a tene un reunion informativo 
cu e Directornan di e diferente Departamentonan cu ta cay bou 
di su encargo. 





Den un ambiente cordial, e diferente Directornan a hiba 
palabra pa asina duna Minister Romero un actualisacion di e 
trabounan y avancenan cu ta tumando lugar den e diferente 
Departamentonan di Gobierno, cu ta resorta bou e maneho di 
Minister Romero. 


Tambe, e diferente Directornan a presenta na Minister Romero 
e plannan cu ta den ehecucion caba den nan departamento 
pa cu aña 2020. Pero tambe a señala e retonan cu e 
departamentonan ta enfrentando y con ta actuando pa yega 
na un solucion positivo. 


Un mainta sumamente positivo caminda Minister Romero 
a intercambia di idea y plannan cu e Directornan di Servicio 
Meteorologico Aruba (Meteo Aruba), Santa Rosa/DLVV, 
Direccion di Asuntonan di Telecomunicacion (DTZ), Direccion 
di Aviacion (Directie Luchtvaart), Direccion di Asuntonan 
Maritimo (Directie Scheepvaart), Departamento di Transporte 
Publico (DTP) y Inspectie Beveiliging Scheep en Luchtvaart 
(IBSL). 


Den transcurso di otro siman, e titular di e carteranan di 
Transporte, Comunicacion y Sector Primario lo reuni cu e 
Directornan di e empresanan estatal Setar NV, Telearuba NV, 
Arubus NV, Post Aruba NV y ANSA NV, pa asina ricibi nan 
respectivo actualisacion tambe. 











SL AONLINE 4 a] 


Diahuebs 13 February 2020 


5 PROYECTO DI INNOVACION 


Cu ta prioridad di Gobierno di Aruba den 2020 





E proceso di eGovernment ya caba a drenta den e fase di 
implementacion. Asina aki nos lo percura cu pa e aña aki, 
mas intercambio di dato tuma luga entre Departamentonan di 
Gobierno na un manera sigur, facil, y instantaneo 
y tambe Gobierno lo por brinda mas servicio 'online'. 


eGovernment lo mehora calidad di bida di e 
ciudadano, cu ta nos meta principal. 


Aa di | 
INNOVACION Y ENSEÑANSA 














GOBIERNO DI ARUBA 

GOBIERNO DI ARUBA 


GABINETE WEVER-CROES 


3 - 9 FEBRUARI 2020 


20 nado 
INNOVACION Y ENSEÑANSA 








Premier Wever-Croes a reuni cu representantenan di Sindicato 
TOPA riba diferente punto di preocupacion pa cu posicion 
huridico di ambtenaar. 


Señor Abrahams di representacion di Hulanda na Aruba, 
a reuni cu Premier y a toca varios tema di e relacion entre 
Hulanda y Aruba. 


Premier Wever-Croes a reuni cu e Commissie Versterking 
Democratisch Bestel, cu ta trahando riba fortificacion di nos 
institutonan halto di estado. Tambe a reuni cu señora Shahaira 
Kelly cu ta encarga pa institui e Ombudsman, Defensor di 
Pueblo cu ta un prioridad pa Aruba. Parlamento unanimamente 
ta sostene e instituto importante aki, cu pronto lo bira realidad. 


Premier a asisti na e evento “Young Voices” den cual hobennan 
a wordo apunta pa hiba e mensahe di e SDG's cu ta e metanan 
cu Nacionnan Uni a stipula pa crea un miho mundo pa aña 
2030. Premier a gradici e hobennan pa acepta e retonan aki. 


AZV a firma un convenio cu Diferente instancia relaciona cu 
e seguro medico pa empleadonan publico y empleadonan 
publico cu pensioen, e asina yama AZV+. Premier a dirigi 
algun palabra na tur invitadonan presente, treciendo dilanti e 
innovacion den cuido di salud. 


Premier Wever-Croes tabata na Colombia y a reuni cu 
embahador di Reino na Bogota sr. Roodenburg y cu presidente 
di Holland House na Colombia, sr. van Bokhoven. A delibera 
con pa crea mas desaroyo entre Aruba y Colombia riba tereno 
di comercio, cultura y cuido medico. Premier Wever-Croes a 
presenta nos vision economico 2019-2021- 

Colombia por hunga un papelimportante den esaki y lo explora 
tur posibilidad. 


Na Bogota Premier a reuni cu CEO di Avianca Airlines sr. Anko 


van der Werff. Avianca ta un partner importante pa desaroyo 
turistico di Aruba y den transporte di pashentnan buscando 
nan salud na Colombia. 


Premier tabata tin un bon reunion cu Presidente Ivan Duque di 
Colombia. A delibera riba varios tema di interes mutuo y con 
pa estrecha lasonan di Amistad y traha riba mas intercambio 
comercial y cultural. Presidente Duque di Colombia a expresa 
riba rednan social: 

“Queremos estrechar nuestros lazos de amistad y que 
tengamos un mayor intercambio Comercial y Cultural”. 


Minister di Husticia, mr. Andin Bikker, a continua cu e ciclo 
di reunionnan cu diferente stakeholder den nos comunidad 
pa cu e tema di siguridad. Asina a reuni durante siman cu 
representantenan di joyerianan. Durante e reunion Minister 
Bikker a propone pa pone e Mobile Command Center di KPA 
na diferente luga rond di Aruba, incluyendo e area di crusero. 
A base di esey diaberna ultimo KPA a pone dicho Command 
Center na e area di crusero, cual a wordo hopi aprecia. 


Minister Bikker a inicia un “Request for Expression of Interest’ 
pa un proyecto piloto pa autonan di Polis por wordo ekipa cu 
computer. Esaki a keda anuncia durante un bishita di cortesia 
di Parlamentarionan sr. Rocco Tjon, sr. Alan Howell y sr. 
Hendrik Tevreden. Durante tratamento di Presupuesto 2018, 
Parlamento a presenta y aproba un mocion den cual a expresa 
e deseo pa bin cu un proyecto piloto pa autonan di Polis por ta 
ekipa cu computer. Diaranson Minister Bikker a laga publica un 
“Request for Expression of Interest' pa asina inicia e proceso pa 
por cumpli cu e mocion. ‘Request for Expression of Interest’ ta 
un proceso transparente caminda basicamente ta pone cierto 
punto di salida pa invita companianan cu tin cierto experticio 
riba un area, cu den e caso aki ta on board computers pa auto 
di Polis, pa participa. 

Continuacion Resumen di Siman 


Durante е bishita di cortesia di е Parlementarionan, 
Parlamentario sr. Rocco Tjon a otorga na Minister Bikker un 
copia di cortesia di un ley di Iniciativa cu ta adresa e tema 
di identidad, pa asina por efectua controlnan mas efectivo. 
Minister Bikker a gradici e Parlamentarionan y a expresa 
su elogio y aprecio pa e hecho cu Parlamento ta eherce e 
derecho di presenta leynan di Iniciativa y asina na un manera 
positivo ta yuda trece solucionnan pa e retonan cu nos pais ta 
enfrentando. 


Edificio na Wayaca pa acomoda Departamento di Recherche y 
Polistakedandocla. MinisterBikkerabaymiraconleuetrabounan 
ta na e edificio di Wayaca unda pronto departamentonan di 
Recherche y Polis lo muda. E mudamento ta tumando luga 
debi na un situacion hereda di e gobierno anterior caminda 
cu e departamento di Recherche tabata traha den un edificio 
cu no tabata adecua. Pa pone Polis y Recherche traha den e 
edificio nobo mester a haci varios cambio fundamental, entre 
otro traha espacio pa haci interogacion, espacio pa detenido 
y varios otro medida di siguridad pa tanto e detenidonan y 
esunnan cu ta traha den e edificio. Minister Bikker ta contento 
cu e trabounan ta progresando y cu pronto tur Recherche por 
bay traha den un edificio nobo cu un ambiente di trabou mas 
adecua. 


Diabierna na Steunpunt Kustwacht Savaneta a tuma luga un 
‘Hostmanship session’ pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (СМС), Departamento di Integracion, 
Maneho y Admision di Stranhero (DIMAS) y Korrektie Instituut 
Aruba (KIA). 

Minister di Husticia, mr. Andin Bikker, riba invitacion di e 
departamentonan tabata presente pa e ‘kick off session 
Hostmanship'. E proyecto ta dirigi na inicia cursonan cu ta 
basa riba e filosofia di “Hostmanship', caminda lo bay enfoca 
entre otro riba con pa atende cu reto y obstaculonan den un 
ambiente di positivismo y asina optimalisa servicio y e ambiente 
na trabou (‘work environment). 


Diasabra un rato prome cu salida di parada di Noord, Minister 
di Husticia mr. Andin Bikker tabata presente na warda di Polis 
па Shaba caminda a haci entrega di “earplugs' па miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba y a pidi pa respet pa otro y cuida nos muchanan. 


Siman pasa a tuma luga na Aruba e reunion interinsular pa loke 
ta preparacion di e opleidingsschool pa futuro maestronan cu 
ta parti di e acuerdo di e Vierlandenoverleg entre e diferente 
ministernan di enseñansa den Reino. Esaki lo bira un forma 
innovativo di preparacion di maestronan y Aruba ta hugando un 
papel clave den esaki. Den mesun indole di inicia programanan 
nobo di enseñansa, a delibera riba diferente initiativa na nivel 
di formacion profesional cu pronto lo keda anuncia. 


JFK centre ta den su ultimo fase pa por risibi e yabi pa e luga 


di innovacion y educacion. 


Durante un ceremonia cultural Minister Xiomara Maduro а 
brinda homenahe na sra. Rosalinda Luydens, sr. Claudius 
Philips y sr. Robert Jeand'or den presencia di nan famia 
y amistadnan na Fort Zoutman. Tres persona cu a duna un 
aporte valioso na cultura di nos Pais. 

Sra. Rosalinda Luydens cariñosamente yama Tante Lilly a 
wordo honra como e persona cu a inicia y organisa carnaval 
den bario di Noord. 

Sr. Claudius Philips y sr. Robert Jeand'or a wordo honra como 
artistanan local y internacional cu a contribui riba e tereno di 
musica na desaroyo di nos cultura. 

Durante di un ceremonia dedica na e tres baluartenan cultural, 
Minister di Cultura a hiba palabra pasando un tiki door di 
historia di cada un y na nomber di Gobierno di Aruba a gradici 
nan pa nan contribucion na desaroyo di cultura di nos Pais. 
Como muestra di aprecio, Minister Xiomara Maduro a brinda 
un plakaat na cada baluarte como un lider den comunidad cu 
a contribui na nos cultura. 


Diabierna den representacion di Minister President sra. Evelyn 
Wever-Croes, Minister Maduro a hiba palabra na ocacion 
di e desvelo di e proyecto RECIP IV di WEB. Un momento 
importante den historia di produccion di awa potable y di 
coriente na nos Pais, ya cu nos ta bay pasa pa un era den cual 
WEB lo no bay haci uzo di boiler mas y lo bay completamente 
over riba e motornan di RECIP otro aña. Minister Maduro a 
felicita Gerencia y trahadonan di WEB cu e ‘milestone’ aki y 
a gradici e compania internacional Wärtsilä y e companianan 
local ALBO Aruba, CVC Construction and Management y 
Twentsche Kabel Fabriek pa nan cooperacion pa haci e 
proyecto importante aki na Aruba posibel. 


Diasabra Minister di Cultura a presencia e di 49 Festival di 
Tumba di Aruba den Carnival £ Entertainment Village. E 
mandatario tabata tin e placer di por a corona e Rey di Tumba 
kende a keda den persona di sr. Jerrino 'Bass' Ridderstap. 
Minister Maduro ta felicita e finalistanan Jerwin Hernandez y 
Gilaine Wester y tur e participantenan. Danki pa laga Pueblo 
biba nos cultura. E mandatario ta felicita tambe sr. Roy Sneek, 
na kende SMAC a dedica e di 49 Festival di Tumba di Aruba. 
Masha pabien Meneer Sneek. 


E siman cu a pasa Minister Marisol Lopez-Tromp durante rueda 
di prensa di Gobierno a elabora riba e vision di e Ministerio 
accentuando e importancia pa tin balansa entre desaroyo di 
nos isla y cuido di naturalesa. 


Ademas a reuni cu directornan di departamento di Infra pa 
trata e cambionan cu ta bin na DIP/ DOW entre otro trabounan 
di renobacion, particularmente pa aumenta eficiencia den e 
departamento y mehora servicio na cliente. 


Riba invitacion di International School of Aruba, Minister 
Lopez-Tromp a duna un presentacion relaciona cu Medio 
Ambiente y alabes contesta preguntanan di e muchanan. Un 
tema importante pa nos muchanan amplia nan conocemento 
riba dje. 

